section_heading: Školovanje
paragraph_text: Gimnaziju je završio u Zagrebu 1948. Upisao se na studij arhitekture na Tehničkom fakultetu u Zagrebu, ali je poslije studirao geografiju na Prirodoslovno-matematičkom fakultetu gdje je i diplomirao 1961. te doktorirao 1964. s tezom "Studij predodžbe fizičko-geografskih elemenata na kartama jugoslavenskih zemalja od najstarijih dokumenata do konca 17. stoljeća". Dodijeljena mu je stipendija Zaklade Alexander von Humboldt za specijalizaciju pa je 1965/66. proveo u Geografskom institutu Visoke tehničke škole u Münchenu.